CELEX: 32007R1299
Language: mt
Date: 2007-11-06 00:00:00
Title: Regolament tal-Kummissjoni (KE) Nru 1299/2007 tas- 6 ta’ Novembru 2007 dwar l-rikonoxximent ta’ gruppi tal-produtturi fis-settur tal-ħops (Verżjoni kodifikata)

7.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 289/4
            
         REGOLAMENT TAL-KUMMISSJONI (KE) Nru 1299/2007
   tas-6 ta’ Novembru 2007
   dwar l-rikonoxximent ta’ gruppi tal-produtturi fis-settur tal-ħops
   (Verżjoni kodifikata)
   IL-KUMMISSJONI TAL-KOMUNITAJIET EWROPEJ,
   Wara li kkunsidraw t-Trattat li jwaqqaf il- Komunità Ewropea,
   Wara li kkunsidraw ir-Regolament tal-Kunsill (KEE) Nru 1952/2005 tat-23 ta’ Novembru 2005 dwar l-organizzazzjoni komuni tas-suq fis-settur tal-ħops u li jħassar ir-Regolamenti (KEE) Nru 1696/71, (KEE) Nru 1037/72, (KEE) Nru 879/73 u (KEE) Nru 1981/82 (1), u b’mod partikolari l-Artikolu 17 tiegħu,
   Billi:
   
               (1)
            
            
               Ir-Regolament tal-Kummissjoni (KEE) Nru 1351/72 tat-28 ta’ Ġunju 1972, dwar rikonoxximent ta’ gruppi tal-produtturi tal-ħops (2) ġie emendat kemm-il darba (3) b’mod sostanzjali. Għal iktar ċarezza u razzjonalità, l-imsemmi Regolament għandu jiġi kkodifikat.
            
         
               (2)
            
            
               Il-kondizzjonijiet preskritti fl-Artikolu 7(2) tar-Regolament (KE) Nru 1952/2005 għar-rikonoxximent ta’ gruppi ta’ produtturi tal-ħops jinkludu b’mod partikolari l-applikazzjoni ta’ regoli komuni għall-produzzjoni u għall-ewwel stadju tat-tqegħid fis-suq flimkien ma’ prova ta’ attività ekonomikament vjabbli. Dawn il-kondizzjonijiet għandhom jiġu speċifikati.
            
         
               (3)
            
            
               Biex tiżgura ċerta uniformità fil-proċedura amministrattiva, regoli dettaljati għandhom jiġu stipulati għall-applikazzjoni, l-għotja u l-irtirar tar-rikonoxximent.
            
         
               (4)
            
            
               Għall-informazzjoni ta’ l-Istati Membri u l-partijiet interessati, għandha tiġi pubblikata lista fil-bidu ta’ kull sena kalendarja, ta’ gruppi magħrufa matul is-sena ta’ qabel u ta’ dawk li kellhom ir-rikonoxximent irtirat matul l-istess perjodu ta’ żmien.
            
         
               (5)
            
            
               Il-miżuri li għalihom hemm dispożizzjonijiet f’dan ir-Regolament huma konformi ma’ l-opinjoni tal-Kumitat ta’ Ġestjoni għall-Ħops,
            
         ADOTTAT DAN IR-REGOLAMENT:
   Artikolu 1
   1.   Ir-regoli komuni msemmija fl-Artikolu 7(2) punt (b) u (c) tar-Regolament (KE) Nru 1952/2005 għandhom ikunu stabbiliti bil-miktub. Dawn ir- regoli għandhom jinkludu għall-inqas:
   
               (a)
            
            
               fejn tidħol il-produzzjoni:
               
                           (i)
                        
                        
                           L-użu ta’ wieħed jew aktar varjetajiet speċifikati meta l-imxietel ikunu mġedda jew meta jinħolqu l-ġodda;
                        
                     
                           (ii)
                        
                        
                           konformità ma’ ċerti metodi ta’ tkabbir u protezzjoni tal-pjanti;
                        
                     
                           (iii)
                        
                        
                           l-ħsad, it-tnixxif u, fejn jixraq, il-preparamenti għal marketing;
                        
                     
         
               (b)
            
            
               fejn jidħol it-tqegħid fis-suq, speċjalment fejn għandhom x’jaqsmu l-konċentrazzjoni u l-kondizzjonijiet tal-provvista:
               
                           (i)
                        
                        
                           disposizzjonijiet ġenerali li jirregolaw il-bejgħ mill-grupp;
                        
                     
                           (ii)
                        
                        
                           disposizzjonijiet marbuta mal-kwantitajiet li l-produtturi huma awtorizzati li jbiegħu huma stess u r-regoli li jirregolaw dak il-bejgħ.
                        
                     
         2.   “L-ewwel stadju ta’ tqegħid fis-suq” ifisser il-bejgħ tal-ħops mill-produttur innifsu jew, fil-każ ta’ bejgħ mill-grupp tal-produtturi, il-bejgħ tal-ħops prodott mill-membri tiegħu lin-negozjant bl-ingrossa jew lill-industriji li jużawh.
   Artikolu 2
   1.   Sabiex jiġi rrikonoxxut, grupp ta’ produtturi għandu jinkludi żoni ta’ mhux anqas minn 60 ettari u mhux anqas minn seba’ produtturi.
   Fil-każ tal-Greċja, in-numru minimu ta’ ettari għandu jitnaqqas għal 30.
   2.   Skond il-proċedura msemmija fl-Artikolu 16(2) tar-Regolament (KE) Nru 1952/2005, Stat Membru jista’ jiġi awtorizzat, fuq talba, li jagħraf grupp li ż-żoni reġistrati tiegħu jinkludu anqas minn 60 ettaru, jekk iz-zoni jinsabu f’reġjun magħruf ta’ produzzjoni li tkopri anqas minn 100 ettaru.
   Artikolu 3
   Id-dokumenti u l-informazzjoni li ġejjin għandhom jakkumpanjaw kull applikazzjoni għar-rikonoxximent:
   
               (a)
            
            
               l-istatuti;
            
         
               (b)
            
            
               l-ismijiet ta’ persuni awtorizzati biex jaġixxu f’isem il-grupp;
            
         
               (ċ)
            
            
               lista ta’ attivitajiet li jiġġustifikaw it-talba għar-rikonoxximent;
            
         
               (d)
            
            
               prova li d-dispożizzjonijiet ta’ l-Artikolu 2 ġew mħarsa.
            
         Artikolu 4
   1.   L-Istati Membri għandhom jieħdu deċiżjoni dwar it-talba għar–rikonoxximent fi żmien tlett xhur minn meta tasal.
   2.   Ir-rikonoxximent ta’ xi grupp għandu jiġi rtirat jekk il-kondizzjonijiet previsti għar-rikonoxximent m’humiex aktar mħarsa jew jekk dan ir-rikonoxximent huwa bbażat fuq informazzjoni skorretta.
   Ir-rikonoxximent għandu jieqaf b’effett retroattiv jekk ikun ġie ottenut jew isir benefiċċju minnu b’ingann.
   3.   Stati Membri għandhom jeżerċitaw sorveljanza kontinwa fuq gruppi rikonoxxuti biex dawn jimxu mal-kondizzjonijiet għar-rikonoxximent tagħhom.
   Artikolu 5
   1.   Fejn xi Stat Membru jagħti, jiċħad jew jirtira r-rikonoxximent ta’ xi grupp għandu jgħarraf lill-Kummissjoni minn dan fi żmien xagħrejn wara l-komunikazzjoni tad-deċiżjoni tiegħu lill-applikant u jindika r-raġunijiet taċ-ċaħda tat-talba għar-rikonoxximent jew ta’ l-irtirar tar-rikonoxximent.
   2.   Fil-bidu ta’ kull sena kalendarja l-Kummissjoni għandha tara li tippubblika fil-Ġurnal Uffiċjali ta’ l-Unjoni Ewropea lista ta’ gruppi rikonoxxuti matul is-sena ta’ qabel kif ukoll dawk li r-rikonoxximent tagħhom ġie irtirat matul l-istess perjodu ta’ żmien.
   Artikolu 6
   Ir-Regolament (KEE) Nru 1351/72 hu mħassar.
   Referenzi għar-Regolament li ġie mħassar għandhom jinftiehmu bħala referenzi għal dan ir-Regolament u għandhom jinqraw skond it-tabella ta’ korrelazzjoni fl-Anness II.
   Artikolu 7
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 6 ta’ Novembru 2007.
      
         
            Għall-Kummissjoni
         
         José Manuel BARROSO
         
            Il-President
         
      
   
   
      (1)  ĠU L 314, 30.11.2005, p. 1, ikkoreġut bil-ĠU L 317, 3.12.2005, p. 29.
   
      (2)  ĠU L 148, 30.6.1972 p. 13. Ir-Regolament kif emendat l-aħħar bir-Regolament (KEE) Nru 3858/87 (ĠU L 363, 23.12.1987, p. 27).
   
      (3)  Ara l-Anness I.
   
      ANNESS I
      Regolament imħassar flimkien ma’ lista ta’ l-emendi suċċessivi tiegħu
      
                  Regolament (KEE) Nru 1351/72 tal-Kummissjoni
               
               
                  (ĠU L 148, 30.6.1972, p. 13)
               
            
                  Regolament (KEE) Nru 2564/77 tal-Kummissjoni
               
               
                  (ĠU L 299, 23.11.1977, p. 9)
               
            
                  Artikolu 21 u Anness I, Taqsima II, B, punt (e) ta’ l-Att ta’ Adeżjoni 1979
               
               
                  (ĠU L 291, 19.11.1979, p. 77)
               
            
                  Regolament (KEE) Nru 2591/85 tal-Kummissjoni
               
               
                  (ĠU L 247, 14.9.1985, p. 12)
               
            
                  Regolament (KEE) Nru 1323/86 tal-Kummissjoni
               
               
                  (ĠU L 117 6.5.1986, p. 12)
               
            
                  Regolament (KEE) Nru 3858/87 tal-Kummissjoni
               
               
                  (ĠU L 363 23.12.1987, p. 27)
               
            
   
      ANNESS II
      Tabella ta’ Korrelazzjoni
      
                  Regolament (KEE) Nru 1351/72
               
               
                  Dan ir-Regolament
               
            
                  Artikolu 1(1), sentenza tal-bidu
               
               
                  Artikolu 1(1), sentenza tal-bidu
               
            
                  Artikolu 1(1), punt (a), kliem tal-bidu
               
               
                  Artikolu 1(1), punt (a), kliem tal-bidu
               
            
                  Artikolu 1(1), punt (a)(aa)
               
               
                  Artikolu 1 (1), punt (a)(i)
               
            
                  Artikolu 1(1), punt (a)(bb)
               
               
                  Artikolu 1(1), punt (a)(ii)
               
            
                  Artikolu 1(1), punt (a)(ċċ)
               
               
                  Artikolu 1(1), punt (a)(iii)
               
            
                  Artikolu 1(1), punt (b), kliem tal-bidu
               
               
                  Artikolu 1(1), punt (b), kliem tal-bidu
               
            
                  Artikolu 1(1), punt (b)(aa)
               
               
                  Artikolu 1(1), punt (b)(i)
               
            
                  Artikolu 1(1), punt (b)(bb)
               
               
                  Artikolu 1(1), punt (b)(ii)
               
            
                  Artikolu 1(1), punt (b)(ċċ)
               
               
                  —
               
            
                  Artikolu 1(2)
               
               
                  Artikolu 1(2)
               
            
                  Artikolu 2(1), l-ewwel frażi
               
               
                  Artikolu 2 (1), l-ewwel paragrafu
               
            
                  Artikolu 2(1), it-tieni frażi
               
               
                  Artikolu 2 (1), it-tieni paragrafu
               
            
                  Artikolu 2(2)
               
               
                  Artikolu 2(2)
               
            
                  Artikolu 3
               
               
                  Artikolu 3
               
            
                  Artikolu 4(1)
               
               
                  Artikolu 4(1)
               
            
                  Artikolu 4(2), l-ewwel sentenza
               
               
                  Artikolu 4(2), l-ewwel paragrafu
               
            
                  Artikolu 4(2), it-tieni sentenza
               
               
                  Artikolu 4(2), it-tieni paragrafu
               
            
                  Artikolu 4(3), l-ewwel paragrafu
               
               
                  Artikolu 4(3)
               
            
                  Artikolu 4(3), it-tieni paragrafu
               
               
                  —
               
            
                  Artikolu 5
               
               
                  —
               
            
                  Artikolu 6
               
               
                  Artikolu 5
               
            
                  —
               
               
                  Artikolu 6
               
            
                  Artikolu 7
               
               
                  Artikolu 7
               
            
                  —
               
               
                  Anness I
               
            
                  —
               
               
                  Anness II